আরজি কর কাণ্ডে প্রতিবাদী প্রসেনজিৎ, কী বললেন অভিনেতা?

কলকাতা: আরজি কর মেডিক্যাল কলেজ ও হাসপাতালে তরুণী চিকিৎসকের মৃত্যুর ঘটনার প্রতিবাদে সোচ্চার হয়েছেন টলি তারকারা। রাস্তায় নেমে বিক্ষোভ দেখিয়েছেন অপর্ণা সেন, কৌশিক সেন, ঋদ্ধি সেন সহ আরও অনেকেই। ঘটনার প্রতিবাদ স্বরূপ দেবের ‘খাদান’ ও নন্দিতা-শিবপ্রসাদ জুটির ‘বহুরূপী’ সিনেমার টিজার রিলিজের তারিখ পিছিয়ে দেওয়ার কথা ঘোষণা করা হয়েছে।

আরও পড়ুন: এক অঙ্গে সাত রূপ, বড় চমক সোহম-ইধিকার

এবার মর্মান্তিক এই ঘটনা নিয়েই তীব্র প্রতিক্রিয়া দিলেন অভিনেতা প্রসেনজিৎ চট্টোপাধ্যায় (Prosenjit Chatterjee)। আর জি কর কাণ্ড নিয়ে সোশাল মিডিয়ায় এক বিবৃতিতে প্রসেনজিৎ চট্টোপাধ্যায় লেখেন, “আর জি কর মেডিক্যাল কলেজের মর্মান্তিক ঘটনায় এক মূল্যবান প্রাণের এভাবে চলে যাওয়া অত্যন্ত দুঃখের। মৃতার পরিবার ও বন্ধুরা, যাঁদের এই অপূরণীয় ক্ষতি হল তাঁদের জন্য আমার সমবেদনা ও প্রার্থনা রইল। এখন কোনও কথাই তাঁদের এই বেদনকে লাঘব করতে পারবে না।”

পাশাপাশি, সত্যিটা যাতে সকলের সামনে আসে এবং দোষীদের যাতে শাস্তি হয় সেই দাবিও জানিয়েছেন মিস্টার ইন্ডাস্ট্রি। তিনি বলেছেন, আসুন নির্যাতিতার বিচারের দাবিতে আমরা সবাই ঐক্যবদ্ধ হই যাতে এমন মর্মান্তিক ঘটনা আর না ঘটে।

View this post on Instagram

A post shared by Prosenjit Chatterjee (@prosenstar)

দেখুন বিনোদনের আরও খবর