প্রেসিডেন্সিতে শুরু অভিযুক্ত সঞ্জয় রায়ের পলিগ্রাফ টেস্ট

কলকাতা: গত ৯ অগাস্ট কী ঘটে ছিল আরজি করের (RG Kar Case) চারতলার সেমিনার হলে। তা জানতে প্রেসিডেন্সি জেলে শুরু হল অভিযুক্ত সিভিক ভলান্টিয়র সঞ্জয় রায়ের পলিগ্রাফ টেস্ট (RG Kar Case Polygraph Test)। কয়েকদিন ধরেই সঞ্জয়ের পরিগ্রাফ টেস্ট করা নিয়ে জল্পনা চলছিল। অবশেষে রবিবার প্রেসিডেন্সিতে শুরু হল পরিগ্রাফ টেস্ট। সূত্রের খবর, সিবিআই আধিকারিকরা প্রশ্নমালা তৈরি করেই প্রেসিডেন্সি জেলে গিয়েছেন।

নার রাতে নির্যাতিতার নাইট ডিউটি ছিল। কাজের শেষে অনলাইন থেকে খাবার আনিয়ে খেয়ে রাত ২টোর দিকে সেমিনার হলে বিশ্রাম নিতে গিয়েছিলেন। পরদিন সেমিনার হল থেকে তাঁর দেহ উদ্ধার করা হয়। অভিযোগ, ধর্ষণ করে খুন করা হয় তরুণী চিকিৎসককে। এই ঘটনার তদন্তে নেমে ১২ ঘণ্টার মধ্যে সিসিটিভি ও ব্লুটুথ হেডফোনের সূত্র ধরেই অভিযুক্ত সিভিক ভলান্টিয়র সঞ্জয় রায়কে গ্রেফতার করে পুলিশ। গত ১৩ আগস্ট কলকাতা হাই কোর্টের নির্দেশে ঘটনার তদন্তভার নেয় সিবিআই। তদন্ত শুরু করার পর সঞ্জয় নিজেদের হেফাজতে নেয়। হেফাজতে থাকাকালীন বিভিন্ন তথ্য দিয়ে সিবিআইকে বিভ্রান্ত করার চেষ্টা করেছে সঞ্জয়। সে কারণে তার পলিগ্রাফ টেস্ট করিয়ে রহস্যভেদ করতে মরিয়ে সিবিআই।

আরও পড়ুন: আরজি করে দুর্নীতি মামলায় এফআইআর সিবিআইয়ের

কেন্দ্রীয় তদন্তকারী সংস্থা সঞ্জয়ের কাছে জানতে চায়…

১. ঘটনার রাতে সঞ্জয় কী একাই ছিল, না তার সঙ্গে আরও কেউ ছিল।
২. মহিলা চিকিৎসকের উপর সঞ্জয়ের পুরনো কোনও রাগ ছিল কি না তাও জানতে চায় সিবিআই।
৩. সঞ্জয় কি আগের থেকে চিনত ওই চিকিৎসককে
৪. ওই তরুণী কী টার্গেট ছিল?
৫. না েই কাজ করার জন্য অন্য কেউ সঞ্জয়কে বরাত দিয়েছিল
৬. কারও সঙ্গে সঞ্জয় কী ষড়যন্ত্র করে ছিল?