কোচবিহারে ধর্মঘটীদের সঙ্গে তুমুল অশান্তি পুলিশের, গ্রেফতার ১৮

কোচবিহার: আরজিকর কাণ্ডে (RG Kar Hospital Incident) সকাল থেকেই এস ইউসিআই এর ডাকা বনধের (SUCI Stricke) প্রভাবে উত্তাল গোটা রাজ্য। কোচবিহারে (Cooch Bihar SUCI Stricke) থেকে দফায় দফায় বনধ সমর্থনকারীদের সঙ্গে ধস্তাধস্তি বাধে পুলিশের। পুলিশ এসইউসিআই-এর মিছিল আটকালে বাম কর্মীদের সঙ্গে তুমুল ধস্তাধস্তি শুরু হয়। কোচবিহারের হাসপাতাল চৌপথি থেকে বনধ সমর্থকদের গ্রেফতার করে কোতোয়ালি থানার পুলিশ।

আরও পড়ুন: বনধে অশান্ত এগরা, পুলিশের সঙ্গে ধস্তাধস্তি SUCI-র কর্মীদের

১৪ অগস্ট আরজি করে দুষ্কৃতী তাণ্ডবের প্রতিবাদে আজ শুক্রবার ১২ ঘণ্টা বাংলা বনধের ডাক দিয়েছে এসইউসিআই। শুক্রবার সকাল থেকেই কোচবিহার শহরে পথে নেমেছে এসইউসিআই-এর কর্মী সমর্থকরা। সকাল থেকেই শহরে মিছিল, পথ আটকে বিক্ষোভ চলছে। কোচবিহারের হাসপাতাল চৌপথি থেকে বনধ সমর্থকদের গ্রেফতার করে কোতোয়ালি থানার পুলিশ। কোচবিহার জেলা পুলিশ সুপার জানান, এখন পর্যন্ত সারা জেলায় মোট ৭৩ জন বনধ সমর্থককে আটক করেছে পুলিশ। এই ৭৩ জন সমর্থকের মধ্যে ৬৫ জন পুরুষ এবং আটজন মহিলা রয়েছে। তবে তাৎপর্যপূর্ণভাবে গোটা জেলার যে সমস্ত এলাকা থেকে SUCI সমর্থকদের আটক করা হয়েছে তার মধ্যে দিনহাটার সংখ্যা সর্বাধিক। কোচবিহার কোতোয়ালি থেকে ১৮ জন, তুফানগঞ্জ থেকে ৯ জন মাথাভাঙ্গা থেকে ১১ জন এবং মেখলিগঞ্জ থেকে ১০ জনকে আটক করা হয়েছে।